തെരുവു പന്നികളെ കൂട്ടത്തോടെ പിടികൂടി കേരളത്തിലെത്തിച്ചു വില്പ്പന നടത്തുന്ന ലോബി കേരളത്തില് സജീവമായി പ്രവര്ത്തിക്കുന്നു തടഞ്ഞില്ലെങ്കില് പകര്ച്ചവ്യാഥികള്ക്കും ദുരന്തങ്ങള്ക്കും വഴിവെക്കും മുന്നറിയിപ്പുമായി പന്നി ഫാം അസോസിയേഷന് ഇടുക്കി: ഇതരസംസ്ഥാനങ്ങളിലെ നഗരങ്ങളില് അലഞ്ഞു തിരിഞ്ഞു നടക്കുന്ന പന്നികളെതെരുവുപന്നികള് കൂട്ടത്തോടെ പിടികൂടി കേരളത്തിലെത്തിച്ചു വില്പ്പന നടത്തുന്ന ലോബിയുടെ പ്രവര്ത്തനം സജീവം.എത്തിക്കുന്നത് മൃഗങ്ങളിലും മനുഷ്യരിലും ഒരു പോലെ പകര്ച്ചവ്യാധികള്ക്ക് കാരണമായേക്കാവുന്ന വൈറസ് ബാധിച്ച പന്നികളെന്നും വിലയിരുത്തല്. മുന്നറിയിപ്പുമായി പന്നി ഫാം അസ്സോസീയേഷന് രംഗത്ത്. കഴിഞ്ഞ ഏതാനും വര്ഷങ്ങളായി തെരുവുപന്നികടത്ത് ലോബിയുടെ പ്രവര്ത്തനം സജീവമാണെന്നാണ് പന്നി ഫാം അസ്സോസീയേഷന് പി എഫ് എ പ്രതിനിധികളുടെ വിലയിരുത്തല്.അങ്കമാലി ,വൈക്കം ,കൂത്താട്ടുകുളം എന്നീ മേഖലകല് പ്രവര്ത്തിച്ചിരുന്ന ലോബി ഇപ്പോള് ഇടുക്കിയിലേയ്ക്കും പ്രവര്ത്തനം വ്യാപിപ്പിച്ചതായിട്ടാണ് സംഘടനപ്രവര്ത്തകരുടെ കണ്ടെത്തല്.പി എഫ് എ സംസ്ഥാന ജോയിന്റ് സെക്രട്ടറി മനു ദാമോദരന്, ഇടുക്കി ജില്ലാ പ്രസിഡന്റ് വിശാല്ജോര്ജ്ജ്,ഇടുക്കി ജില്ലാ സെക്രട്ടറി മാര്ട്ടിന്സ് ഞാളൂര് എന്നിവരുടെ നേതൃത്വത്തില് ഇക്കാര്യത്തില് സര്ക്കാര് അടിയന്തിര ഇടപെടല് നടത്തണമെന്നാവശ്യപ്പെട്ട് ഇടുക്കി ജില്ലാ കളക്ടര് ഡി എം ഒ എന്നിവര് ഉള്്പ്പെടെ ഉന്നതാധികൃതര്ക്ക് വിവരം കൈമാറിയിട്ടുണ്ട്. ചെക്കുപോസ്റ്റുകളില് പലവിധ ഇടപെടലുകളിലൂടെ ആവശ്യമായ പരിശോധനകളില്ലാതെയാണ് ഇതരസംസ്ഥാനങ്ങളില് നിന്നും കേരളത്തിന്റെ വിവിധ ഭാഗങ്ങളിലേയ്ക്ക് പന്നികളെ എത്തിക്കുന്നതെന്നാണ് സംഘടന ഭാരവാഹികളുടെ വെളിപ്പെടുത്തല്. ഇതുമൂലം രോഗം ബാധിച്ച് നിരവധി പന്നികള് കേരളത്തിലെത്തുമ്ബോള് ചത്തുവീഴുന്നുണ്ടെന്നും ഇവയില് നിന്നും രോഗം സംസ്ഥാനത്തെ പന്നിഫാമുകളിലേക്ക് പകരുന്നതിനുള്ള സാഹചര്യം നിലല്ക്കുന്നുവെന്നും അതിനാല് ഇത് അവസാനിപ്പിക്കുന്നതിന് ബന്ധപ്പെട്ട അധികൃതരുടെ ഭാഗത്തുനിന്നും ആവശ്യമായ ഇടപെടല് ഉണ്ടാവണമെന്നും ഇവര് ആവശ്യപ്പെടുന്നു. ആന്ധ്ര,കര്ണ്ണാടക,തമിഴ്നാട് എന്നി സംസ്ഥാനങ്ങളിലെ പട്ടണങ്ങളില് അലഞ്ഞുതിരിയുന്ന പന്നികളെ പ്രാദേശിക ഭരണകൂടങ്ങള് പിടകൂടി ഒഴിവാക്കുന്ന പതിവുണ്ടെന്നും ഈയവസരത്തില് നിസ്സാരവിലക്ക് ഇവയെ വാങ്ങി,കേരളത്തിലെത്തിച്ച് വില്പ്പന നടത്തുന്നതാണ് ഈ ലോബി യുടെ രീതിയെന്നും ഫാമുകളില് വളര്ത്തുന്ന പന്നികളുടെ വിലയേക്കാള് കുറഞ്ഞവിലയില് ഇവയെ ലഭിക്കുമെന്നതിനാല് ഇത്തരത്തിലെത്തുന്ന പന്നിക്ക് വിപണി മൂല്യംകൂടുതലാണെന്നും സംഘടന പ്രവര്ത്തകര് ചൂണ്ടിക്കാട്ടി.നാട്ടിലെ ഫാമുകളില് വളര്ത്തുന്ന പന്നികളെ കലോയ്ക്ക് 160 രൂപ മുതല് മുകളിലേയ്ക്കാണ് വില്ക്കുന്നത്.ഒരു പന്നി ഏകദേശം 230 കിലോയെങ്കിലും ഉണ്ടാവും.വില്പ്പനശാലകളില് എത്തുമ്ബോള് ഇറച്ചിയുടെ വില 230 മുതല് 260 രൂപവരെയാവും. ഭൂരിപക്ഷം തെരുവുപന്നികളുടെയും തൂക്കം 45 നും 50 നും മധ്യേ ആയിരിക്കും.കിലോക്ക് 100 120 രൂപ ക്രമത്തിലാണ് ഇറച്ചി വ്യാപാരികള്ക്ക് ഇവയെ ലഭിക്കുക.ഇറച്ചിക്ക് നാടന് പന്നിയുടെ വില വില്പ്പനക്കാര് ലഭിക്കുകയും ചെയ്യും.ഇതാണ് തെരുവുപന്നിയുടെ വിപണനം സംസ്ഥാനത്ത് തഴച്ചുവളരാന് കാരണമെന്നാണ് പന്നിഫാം അസോസീയേഷന് പ്രതിനിധികളുടെ വിലയിരുത്തല്. രോഗം ബാധിച്ച തെരുവ് പന്നികളെ കശാപ്പുശാലകളിലും വല്പ്പന കേന്ദ്രങ്ങളിലും എത്തിക്കുമ്ബോഴും ഇറച്ചിയാക്കുമ്ബോഴുമെല്ലാം മനുഷ്യരിലേയ്ക്ക് വൈറസ് ബാധയേല്ക്കുന്നതിന് സാധ്യതയുണ്ടെന്നും ഇത് ഗുരുതര പ്രത്യാഘാതങ്ങള്ക്ക് കാരണമാവുമെന്നുമാണ് ചൂണ്ടികാണിക്കപ്പെടുന്നത്. ഇടുക്കി വാഴത്തോപ്പ് പഞ്ചായത്തില് മണിയറന്കുടി കുട്ടപ്പന് സിറ്റി ഭാഗത്ത് കടത്തിക്കൊണ്ടുവന്ന തെരുവുപന്നികളെ കൂട്ടത്തോടെ കണ്ടെത്തിയെന്നും ഇത് സംബന്ധിച്ച് ഉത്തരവാദിത്വപ്പെട്ടവര്ക്ക് വിവരം നല്കിയിട്ടുണ്ടെന്നും ഇവര് അറിയിച്ചു.മണിയറന്കുടി അത്തിക്കല് വീട്ടില് ഷിന്ന്റോയുടെ പുരയിടത്തില് കഴിഞ്ഞ ദിവസം രണ്ടു വലിയ വാഹനങ്ങളില് തെരുവുപന്നികളെ എത്തിച്ചിരുന്നെന്നും ഇറക്കിയ ഉടന് രോഗമുള്ള 25 പന്നികള് ചത്തെന്നും ജെ സിബി ഉയോഗിച്ച് കുഴിതാഴ്തി ഇതെ പുരയിടത്തില് തന്നെ ഇവയെ കുഴിച്ചുമൂടിയെന്നുമാണ് ഇവര് പരാതിയില് സൂചിപ്പിച്ചിട്ടുള്ളത്. Stories you may Like